Balmain

Pierre Balmain S. A. savdo brendi Balmain – dizayner Per Balmain tomonidan 1945-yil Parijda asos solingan fransuz modalar uyi. 2005-yilda brend nomi qisqartirilib, Balmainga oʻzgartirilgan.

 Tarixi 
1945-yilda Per Balmain Parijda oʻzining birinchi butigini ochdi. Unga tegishli ushbu yuqori obroʻga ega modalar uyining mijozlari orasida Vivien Leigh, Jean-Paul Belmond, Katharine Hepburn, Marlen Ditrix, Brigitte Bardot, Sofiya Loren, Jennifer Jones kabi dunyoga mashhur shaxslar ham oʻrin olgan edi.1970-yildan boshlab kompaniya parfyumeriya va aksessuarlar ishlab chiqarishni ham yoʻlga qoʻydi.

1993—2002-yillarda Balmain modalar uyiga amerikalik dizayner Oscar de la Renta rahbarlik qilgan. Keyinchalik, Oscar de la Renta modalar uyining badiiy rahbarligi lavozimidan ketganidan soʻng, Per Balmain ham dunyo boʻylab oʻtkaziladigan yuqori darajadagi moda haftaliklari va shoularidagi ishtirokini toʻxtatdi.

2005-yilda dizayner Christophe Decarnin Balmain modalar uyining rahbariga aylandi. U oʻzining birinchi kolleksiyasi ustida ishlayotganida brend nomining talaffuzini osonlashtirish maqsadida uning nomini Balmain deb qisqartirishga qaror qildi.

2011-yilga kelib, 2009-yildan buyon Decarninning yordamchisi vazifasida ishlab kelgan Olivier Rousteing modalar uyining bosh dizayneri etib tayinlandi. Uning soʻzlariga koʻra, dizayner ushbu glamourni juda yaxshi koʻrar edi. 2012-yilda taqdim etilgan Balmain kuzgi kolleksiyasi yaratilishida dizayner Peter Carl Fabergé asarlaridan ilhomlangan.

Olivier Rousteing 2017-yilning 13-iyunida Parij operasida xoreograf Sebastien Bertoning „Vozrojdeniye“ baleti premyerasi namoyishi uchun liboslar yaratgan.

2018-yilning yozida aktrisa Milla Jovovich Balmain modalar uyining yuziga aylandi. Shuningdek, kuz-qish kolleksiyasining reklama kompaniyasiga raqqosa Sergei Polunin va Daphne Guinness ham jalb qilingan.

2018-yilga kelib, Olivier Rousteing Balmain yana qayta moda olamida oʻz oʻrnini egallashi kerak degan qarorga keldi. 2019-yilning yanvar oyida Parij shahrida u oʻzining ilk „bahor-yoz – 2019“ kolleksiyasini taqdim etdi.

 Soat brendi 
1987-yilda Shveysariyaning Swatch Group kompaniyasi Pierre Balmain brendi ostida soat ishlab chiqarish huquqini qoʻlga kiritadi, 1995-yilda esa soatning savdo nomi bilan bogʻliq barcha huquqlarni sotib oldiIstoriya marki Balmain.

2001-yildan boshlab soat ishlab chiqarishda ham brend nomi qisqartirildi va mahsulotlar Balmain nomi ostida ishlab chiqarila boshlandi.

Brendning rasmiy yuzi esa „Miss Shveysariya – 2007“ tanlovi gʻolibi Amanda Ammann edi.

 Manbalar 

 Havolalar 

 Balmain veb-sayti
 Balmain Shveysariya soatlari veb-sayti )
Turkum:Moda
Turkum:Brendlar
Turkum:Shirkatlar